bavarian-nlp/barwiki-20250901 huggingface dataset:
Gregor Maria Hanke

Da Gregor Maria Hanke OSB (* 2. Juli 1954 in Elbersroth ois Franz M. Hanke) is seit 2006 da Bischof vo Eichstätt. Sei bürgalicha Nama is Franz M. Hanke, da Nama Gregor Maria is sei Ordnsnama, den er 1982 beim Eitritt in den Benediktinaordn erhoitn hat.
Ludwig Schick

Da Ludwig Schick (* 22. Septemba 1949 in Marburg) is seit 2002 da Erzbischof vo Bamberg. Davor is er vier Jahre lang Weihbischof vo Fulda gwesn. Außadem is er in da Deitschn Bischofskonferenz da Vorsitznde vo da Kommission Weltkirche.
Friedhelm Hofmann

Da Friedhelm Hofmann (* 12. Mai 1942 in Köln) is vo 2004 bis 2017 da Bischof vo Wiazburg gwesn. Davor is er zwöif Jahre lang Weihbischof vo Köln gwesn. In da Deitschn Bischofskonferenz is er Mitglied in da Kommission für Liturgie und in da Kommission für Frogn da Wissnschoft und Kuitua.
Back to Black

Back to Black is s zwoate Studiooibum vo da englischn Sängarin Amy Winehouse. Des is s letzt Oibum, des wos za ian Lebzeitn aussakumman is. Im Oibum san 1960a Soul-Stü und R&amp;B Produktionen enthoidn. De Liada san oft autobiografisch und haundln vo m Saffa, vo Sex und Drogn.
"Back to Black" is mid an Obsotz vo 5.510.000 s eafoigreichste Oibum vo m Joa 2007 gwesn und woa 2008 s zwoatafoigreichste Oibum mid an Obsotz vo 5,1 Millionen Exemplar.
Es gibt a Ausgob, de wos nua 7 Tracks enthoidn duat; "You're Wondering Now" entfoit durtn.
Alois Kothgasser

Da Alois Kothgasser SDB (* 29 Mai 1937 in St. Stefan im Rosntal) is emeritierta Erzbischof vo Soizburg. Davor is er aa scho da Bischof vo Innschbruck gwesn. Er ghert zum Ordn da Salesiana vo Don Bosco, in den er 1955 eitretn is.
Christoph Schönborn

Da Kardinal Christoph Schönborn OP (* 22 Jenna 1945 in Skalkn bei Leitmeritz, Behmen) is seit 1995 da Erzbischof vo Wean. Seit 1998 is er aa Kardinal. Außadem ghert er zum Dominikanaordn, in den er scho noch da Matura 1963 eihtretn is.
Content Farm

A Content Farm is a Gschäftsmodö im Internetz, wo auf ana Plottform an Haufn Inhoide aus Text, Videos, Fotos und Grafiken obotn wean. Damit soi a guade Platziarung in Suachmaschina dazuit wean. Da Profit entsteht duach Weabeeinohma (Online-Werbung), de wo zwischn de Inhoide eiblendt wean.
Beispui.
Des Konzept kimmt aus da USA, wos vui Content-Farmen gibt. A Beispui fia a deitschsprochige Content Farm is "Suite101.de", de wo 2008 ins Netz ganga is. Anno 2010 hods do 35.000 deitschsprochige Artikel zu Themen wia Haus, Hobby und Gsundheit gem, de wo vo 750 Autorn vafosst woan san.
Reaktion vo de Suachmaschina.
Ois Reaktion auf de Content Farma wean de Suachalgorithmen vo de Suachmaschina laufend opasst. Google hod im Feba 2011 a massive Algorithmus-Ändarung duachgfiat, um de Content Farmen obzweatn.. Fia de Betreiwa vo Content-Farmen hod des an Frequenzvalust bis zu 25-30% brocht.
Manfred Scheuer

Da Manfred Scheuer (* 10. August 1955 in Haibach ob da Donau) wor seit 2003 da Bischof vo Innschbruck. Im Novemba 2015 is a zum Bischof da Diözese Linz ernannt worn. Außadem is er Mitglied vo da Glaubnskommission in da Östareichischn Bischofskonferenz und da President vo Pax Christi Östareich.
Elmar Fischer

Da Elmar Fischer (* 6. Oktoba 1936 in Feldkirch; † 19. Jänna 2022 in Feldkirch) is vo 2005 bis 2011 da Bischof vo Feldkirch gwesn. Damit is er da Nochfoiga vo Bischof Klaus Küng (heit Bischof vo St. Pöltn) gwesn, dessn Generalvikar er davor gwesn is. 2011 is a oitasbedingt vo sein Amt zrucktretn und 2022 an de Foign vo ana Corona-Infektion gstuam.
Klaus Küng

Da Klaus Küng (17. Septemba 1940 in Bregenz) is vo 2004 bis 2018 da Bischof vo St. Pöitn gwesn. Davor is er Bischof vo Feldkirch gwesn. Nebn seina kirchlichn Laufboh hod a aa Medizin studiat und wor a Zeit lang Oarzt.
Bajuwarenhof Kiram

Da Bajuwarenhof Kiram (amtli: Bajuwarenhof Kirchheim) is a archeologisches, Freilichtmuseum in da obaboarischn Gmoa Kiram, Ortstei Hoamstettn, im Landkroas Minga. Es zoagt Obabayern vor eppa 1.400 Joar: Wia de Bajuwarn domois glebt hom, eanare Weakzeig und Oitogsgegnstend, eana Gwand und wias sis gmochd hom, wos gessn hom und so weida.
Plant is de Rekonstruktion vo oana komplettn, friahmiddloitalichn Hofolog ausm 6. bis 7. Joarhundat mit Hapt- und Nebmgebaidn, Stadl, Gruamhaisan und Ofm. A Haus und a Nebmgebaide is scho firti, s Langhaus wead zua Zeit baut. Dazua wean a oide Kuituapflanzn und Droad obaut.
Zweck und Initiatorn.
Da Zweck vonam Projekt:
Des Projekt is vo via Mingara Archeologn ins Lebm gruafa worn: Armin May, Mirjam Rettenbacher, Hans-Peter Volpert und Stephanie Zintl. S Glanda hod de Gmoa Kira zua Vafigung gstejt.
RetroShare

RetroShare is freie, plottfoamunobhängige Software, mid der ma verschlisselt und ohne Server mid Fraind chattn und Datein dauschn konn. Fraind wean mid RSA-Schlisseln zuverlässig ois vertraut identifiziert und authentifiziert. Des hoist ma verbindt sie nur mid Fraind dene ma vertraut. Dabei is RetroShare koi strikts Darknet-Programm, weil ma a mid Fraind vo Fraind tauschn konn, wenn ma de Funktion ned ausschoit.
Eigenschaftn.
Authentifizierung und Verbindung.
Beim easchtn Start wead a GPG-Schlissl gmacht, den ma mid seine Fraind austauscht und gegensaitig beglaubigt. Dea Schlüssel is dafia do, dass ma sie wirklich nur mid Fraind verbindt und ned mid irgendwejche andern Laid.
De Netzwerkverbindung zwischen de Fraind is dabei verschlisselt (mid OpenSSL) und serverlos. Damid a direkte Verbindung zu de Fraind aufbaud wean ko, bringt RetroShare DHT und UPnP mid.
Dateitransfer.
Fraind vo Fraind kinnan sie ned direkt midanander verbindn. Sie kinnan jedoch auf de Freigabn vo de andern anonym zuagraifa, wenn des vo dem andern aktiviat woan is. As Suacha, Hoch- und Runterlon passiert dann über den gemeinsama Fraind (per „Routing“). Des hoaßt der, der wo hochlot sight ned wer runterlot und andersrum a ned, weil beide nur mid dem gemeinsama Fraind kommuniziern. Des ganze funktioniat a über mehrere Fraind hinweg.
Kommunikation.
Mit RetroShare ko ma mid Fraind chatten, Nachrichtn an Fraind schreim, über verschlisselte Foren anonym mid andere RetroShare Nutzer diskutieren und mid Kanäle aktuelle Datein zu am Thema verteiln (z. B. an aktuelln Speiseplan). Es gibt a an Gruppnchat mid dem ma mid olle verbundna Fraind chattn konn.
De serverlose Kommunikationsplattform ko a fia andere Dienste hergnumma wean, z. B. Voicemail, Videochat und VoIP (in Arbeit).
Geotargeting

Geotargeting is im Internetz-Marketing a Methode, um de geografische Position (IP, ISP, Stoot, Region, Stod, PLZ usw.) vo am Netzseitnbesuacha z bstimma und de Inhoite danoch ozpassn.. A Beispui dafia is YouTube, wo zweng da GEMA bstimmte Videos in Deitschland ned ozoagt.
IP Spider.
Zum Geotargeting wean in easchta Linie automatisiate Methodn eigsetzt, um IP-Adressen beispuisweis duach Traceroute oda Pings geografisch z bstimma.
Wiedn

De Wiedn (aumtlich: Wieden) is da 4. Weana Gemeindebeziak. Da Beziak liegt innahoib vaum Giatl, dea wos fria da Linawoi gwesn is. De Wiedn is a typischa "innara" Beziak, mit wenig Greaflächn und ana hochn Bevökarungsdichtn. Da Nauman wiad imma mit Artikl vawendt, ma wohnt dahea ned „in Wiedn“, sundan „auf da Wiedn“.
Egon Kapellari

Da Egon Kapellari (12. Jenna 1936 in Leoben) is seit 2001 da Bischof vo Graz-Seckau. Davor is er Bischof vo Gurk gwesn. Außadem is er da stellvertretnda Vorsitznda vo da Östareichischn Bischofskonferenz.
Im Jahr 2011 wollt da Kapellari scho oitersbedingt zrucktretn, oba sei Amtsdauer is no um zwoa Jahr verlängat worn.
Ägidius Zsifkovics

Da Ägidius Zsifkovics (16. Aprui 1963 in Güssing) is seit 2010 da Bischof vo Eisnstod. Domit is er da Nochfoiga vom emeritiertn Bischof Paul Iby.
Da Zsifkovics spricht fließnd Krowodisch und legt in seim priestalichn Wirkn bsondas vui Wert af de Zammoawat mit'm kroatischn Bevölkerungsteil. Seit 1999 is er Vorsitznda vo da Liturgischn Kommission für de kroatischn Belange.
CDU

De CDU (Christlich Demokratische Union Deutschlands) is a christlich-soziale, liberale und weatkonservative Voikspartei, de wo 1945 in Deitschland gründt worn is.
Sie hod mit da ehemolign Bundesvorsitzenden Angela Merkel vo 2005 bis 2021 de Bundeskanzlerin vo da Bundesrepublik Deitschland gstejt.
Bundeskanzla mit Parteimitgliedschaft vo da CDU.
De foigandn Politika worn ois Bundeskanzler Mitglied vo da CDU.
Hoizknechtmuseum Ruahpading

S Hoizknechtmuseum Ruahpading in da Laubau sidle vo Ruahpading zoagt de Gschicht vo de Hoizknecht, eana Lebms- und Orwadsbedingung und de Entwicklung vo de Weakzeig.
Des Museum is 1988 eaeffnet worn und is im traditionejn Stui vom am Salinenvawoitungsgebaide baut. Im easchtn Komplex vom Museum steht da Hoizknecht im Middlpunkt im zwoatn Komplex de Woidorwad. Dazua gibts a 30.000 m² gross Freiglanda mit transfariatn und nochbautn Forsthittn und Hoizastubm ausm Gebiet vo da ehemolign Saline Traunstoa. Do wean a Methodn vo da Hoizbringung zoagt, owa aa a Saglgatta und a Koinmeila.
Tierpark Hellabrunn

Da Tierpark Hellabrunn in Minga is da ejdaste "Geozoo" vo da Wejd. Des hoasst de Viecha wean do noch geografischn Gsichtspunktn (eanan uaspringlichn Lemsram) ghoidn bzw. zammagfosst und ned zammagwiafed. In Tierpark Hellabrunn gibts scho seit 1911.
Da Zoo liegt im Stodtei Untagiasing-Harlaching im Lanschaftsschutzgebiet vo de estlichn Isar-Auen.
Gschicht.
Da Tierpark is 1911 easchtmois ereffnet worn, hod owa 1922 scho wieda schliaßn und olle Viecha verkafa miassn. Erscht 1928 is de Neieaeffnung gwesn, und da Tierpark is nachad bis zum Zwoatn Wödkriag aa ganz schnej gwoxn.
Nochm Zwoatn Wödkriag hod da Tierpark praktisch zum drittn Moi nei ofanga miassn. Er is da easchte Zoo in Deitschland gwesn, dea wo nochm Kriag wieda ereffnet worn is.
Gstanzl.
A bekannts boarisches Gstanzl gähd so:
z Hellabrunn, sogda, is a Off, sogda 
hod a Gsicht, sogda, wiara Pfoff, sogda 
frisst an Opfe, sogda, sauft an Wei, sogda 
so a Off, sogda, mecht i sei
Bauernhausmuseum Amerang

S Bauernhausmuseum Amerang is a Freilandmuseum und liegt im obaboarischn Voroipmgebiet ba Amerang im Cheamgau. Dees Museum zoagt s Bauanlebm vo de letztn Joarhundate in da Region zwischn Cheamsee, Inn und Soizach.
Afm Museumsglanda san 16 historische Gebaide aus da Region wieda aufbaut worn. Sondavaostoitunga zoagn historische Technikn. Des Museum is vo Meaz bis Novemba offn (aussa Mondog).
Gumpn

Gumpn san Auswaschungen, richtige Löcha in unsere herrliche boarische Gebirgsbäch. Noch Wossafäll oda Stromschnelln san oft tiafe Ausschwemmunga, Erosionen im Flussbett, wost vo hoch einaspringa kannst, und leicht 
untageh. A Gumpn is wia a winziga See in am flachen Wuidwassa. Isar, Loisach und Partnach san reich an Gumpn.
Flughofm Minga

Da Flughofm Minga „Franz Josef Strauß“, amtli: Flughafen München „Franz Josef Strauß“ (IATA: MUC, ICAO: EDDM) is am 17. Mai 1992 ereffnet worn und hat seitdem an Flughofm Minga-Ream ois wichtigsta Flughofm vo Minga ersetzt. Im Joar 2003 is da zwoate Terminal ereffnet worn.
Da Flughofm liegt 28,5 Kilometa vom Zentrum vo Minga entfernt.
Septuaginta

De Septuaginta is de ejtaste griachische Übasetzung vom Oitn Testament. Noch da Erzählung im Aristeasbriaf san de hebräischn Texte vo 72 jüdischn Gelehrtn in Alexandria ibasetzt worn, weshoib de Übasetzung ebn Septuaginta (lat. „siebzig“) hoaßt. Demnoch solln zeascht de Schriftn vo da Tora ibasetzt worn sei, und danoch eascht allmählich aa de andern Biacha. Jednfois gab's des Oite Testament bis zum End vom 2. Jahrhundat v. Kr. scho praktisch voiständig af Griachisch.
FDP

De Freie Demokratische Partei (kuaz: FDP) is a liberale Partei in Deitschland. Sie is 1948 vo ehemolign Mitgliedan vo da DDP (Deitsche Demokratische Patei) und DVP (Deutsche Volkspartei) grindt worn.
De FDP wor vo 1949 bis 1956, vo 1961 bis 1966, vo 1969 bis 1998, vum Oktober 2009 bis zum September 2013 und is seit 2021 jeweis ois kloana Koalitionspartna an da Bundesregierung beteiligt. Bei da Wahl 2013 is s net über de 5-%-Hürdn kemma und hot deswegn as Parlament valassn miassn.
In da Bundesdogswoi 2021 hod de FDP 92 vo 736 Sitz griagt und is a Koalition mit da SPD und De Greanan eiganga.
Bundespresidentn mit Parteimitgliedschaft in da FDP.
De foigendn Politika worn zua Woi ois Bundespresident Mitglied vo da FDP.
Bayernpartei

De Bayernpartei (BP) is a politische Partei in Bayern, de wo si fir a gressare politische Unabhängingkeit vo da Bundesrepublik Deitschland eisetzt. Des san Leid di a nur in Baiern aktiv san. In da Eiropäischn Union is se Mitglied vo da Eiropäischn Frein Allianz (EFA).
Vo 1949 bis 1953 wor de Partei im Bundesdog vatretn. Vo 1954 bis 1957 wors an da Bayerischn Stootsregiarung beteiligt (Viarakoalition). Seit 1966 is de BP neama im Bayerischn Landdog vatretn gwen.
Se hod zua Zeid 34 Mandat in de Kroasdog und stejd an Stodroud z Minga und z Landshuad. Fian Zeidram vo 1990 bis 2003 und 2008 bis 2013 wors da Bayernpartei glungan, an Sitz im Beziaksdog vo Oberbayern z eaobern. Seit 2013 is si in 4 Beziaksdogn vatretn.
Bei da Landtagswoi 2013 hod de Bayernpartei rund 250.000 Stimma (2,1%) dahoidn, des is a Steigarung um 112% (im Vagleich zu 2008). Mid 2,1% liegt d Bayernpartei iaz voa de PIRATEN und da ÖDP, gleich af mit DIE LINKEN.
Zui.
De Bayernpartei is unta andam fiad Stärkung vo d Biagarecht (mea direkte Biagabeteiligung), fiad Feadarung vo da middlständischn Wiatschoft, fia a Vaoafochung vom Steiarecht und fia a dezentrale Stromvasoagung. De Bayernpartei is aa konsequent gegnas generelle Rauchvabot in Wiatschoftn.
Boarische Sproch und Kuitua.
Ois oanzigste Partei sezt se de Bayernpartei konsequent fiad boarische Kuitua und Sproch ei.
Richard Progl, stejvatretenda Voasitzenda vo da BP und Stodroud vo Minga dazua: "Nur noch zwei Prozent der Grundschüler in München sprechen bayrisch. Es sollte in München kein Problem sein, wenn Eltern ihre Kinder bayerisch erziehen wollen." Es gabat jo aa tiakische und franzesische Schuin, owa koane boarischn, moant a. Des wui de BP ändan.
Freiheit fia Bayern.
As wichtigste Zui vo da Bayernpartei is de Unobhängigkeit vom Freistoot Bayern vo Deitschland. De Foadarung noch Regionalisiarung is zua Zeit in Eiropa recht populär. Sechane Bstrebunga zua Unobhängigkeit gibts z. B. aa in Schottland, Katalonien und Flandan. Des hod schon zu an iwaroschendn Afwind von da Bayernpartei gfiat (vgl. Forsaumfrog vo 2013)
Dazua propagiad de Bayernpartei de Meglichkeit vo ana Voiksobstimmung zun Austritt vo Bayern ausn deitschn Stootnbund. Deazeid gibts 7050 Untastizauntaschriftn (25.000 san fian Otrog nädich).
De Bayernpartei setzt si dafia ei, dass da Ministapresident direkt vom Voik gwejd wead, wos a Middlding zwischn parlamentarischa und presidentiella Demokratie bedeidt. "Die Erfahrungen zeigen, dass ein Staatspresident, der über der parteigebundenen Tagespolitik steht, oftmals vermittelnd eingreifen und allein durch sein Ansehen wichtige Impulse geben kann. Die Bayernpartei setzt sich daher für einen demokratisch gewählten Staatspresidenten im Freistaat ein." A Zruck zua Monarchie schliasst de BP aus.
Woieagebniss in Bayern seit 1946.
1 ois "Föderalistische Union"
2 in Bayern
Partschins

Partschins isch a Gemeinde in Sidtiroul und keart politisch zun Burggrofenomt. Geografisch fong ob dr Tel (off. Töll; Fraktion fa Partschins) Vinschgau un. Partschins isch ungefair 7 Kilometr fa Meran a weck.
In Partschins lebm 3617 Leit (2013). Partschins isch bekonnt firn Erfinder vo dr Schreibmaschin, dor Peter Mitterhofer und in schiansten und heachstn Wossafoll vu Sidtiroul.
Za Partschins kearen di Tell, Robld, Godreg, Vertign und Tobld.
Partschins hot a nou a poor schiane Museen und ban Onkel Taa muas jeder amol gwesen sein.
Menschliche Suachmaschin

A Menschliche Suachmaschin (engl. human search engine) is a Suachmaschin, de wo menschliche Mitwiakung nutzt, um Suacheagebnisse aussazfuitan. Des soi dazua deana, de Qualität vo de Suacheagebnisse z vabessan. Duach a "Menschliche Suachmaschin" griagt ma ned so vui Treffa, owa dafia wejche mit hehara Relevanz.
Beispui vo "Menschliche Suachmaschina" san TellSome, Slangwho, Jumper 2.0, Sproose, NiteCo, ChaCha, Mahalo.com und Isawiki.
Laundstrossn

De Laundstrossn (aumtlich: Landstraße (Wien)) is da 3. Weana Gemeindebeziak. Da Beziak is 1850 duach Eigmeindung vau a poa Vuastädd außahoib vom Linawoi entstaundn. De "Laundstrossn" zöt zua de innaran Beziak, gheat oiso zum Zentrum vo da Weanastod. Im Beziak liegt u. a. des Schloss Belvedere, des Hundertwasser-Krawinahaus und des Arsenal.
Augustinus vo Hippo

Da Augustinus vo Hippo (* 13. Novemba 354 in Tagaste (heit "Souk Ahras"); † 28. August 430 in Hippo Regius (heit "Annaba")) is a Kirchnlehra und Philosoph gwesn, da hauptsächlich in de westlichn Kirchn sehr wichtig is. In de Orthodoxn Kirchn is er vui weniga bedeitnd ois im Westn, obwoih er dort z. T. aa vaehrt wird.
Lebm.
Da Augustinus is im nordafrikanischn Tagaste geborn wordn. Sei Vata war a heidnischa Beamta, sei Muada Monika war dogegn christlich. In seina Jugnd hat da Augustinus Rhetorik studiat und si lange Zeit übahaupt net für de Religion intressiat, bis er mit de Manichäan in Kontakt kumma is und si dene aa für a Weile ogschlossn hat.
Nochdem er oba an Ambrosius vo Mailand ghert und dann aa persenlich kennaglernt hat, is er am Christntum imma näha kumma, sodass er si schliaßlich im Jahr 387 hat taufn lassn. Im Jahr 390 oda 391 is er zum Priesta gweiht worn und etwa im Jahr 397 zum Bischof.
Am 28. August 430 is Augustinus in seina Bischofsstadt Hippo gstorbm.
Bonaventura

Da Bonaventura, eig. Giovanni (Johannes) Fidanza (* 1217/18 od. 1221 in Bagnoregio; † 15. Juli 1274 in Lyon), is a bedeitnda Philosoph und Theologe gwesn, da zum Franziskanaordn ghert hat.
Lebm.
Wann Giovanni Fidanza geborn is, woaß ma net genau; de Quelln schwankn zwischn de Jahrn 1217 und 1221. Sei Geburtsort is oba jednfois Bagnoregio bei Viterbo in Mittlitalien gwesn.
Fidanza hat zunächst an da Artistnfakultät in Paris studiat. Oana seina wichtigstn Lehra war da Alexander vo Hales. Wohrscheinlich is er im Jahr 1243 in den Franziskanaordn eitretn, wo er aa sei Ordnsnama Bonaventura kriagt hat. Späta is er Magista da Theologie an da Parisa Universität worn. Nochdem er oba um 1257 zum Generalminister vo de Franziskana gwählt worn is, hat er sei Lehrtätigkeit greßtnteils afgebm, um si mehra um de Belange vom Ordn zu kümman. Im Jahr 1273 is er schliaßlich zum Kardinalbischof ernannt worn und hat dann aa no bei da Vorbereitung vom zwoatn Konzil vo Lyon mitgwirkt.
Bonaventura is no währnd des Konzils am 15. Juli 1274 in Lyon gstorbm.
Ingeborg Bachmann

Ingeborg Bachmann (* 25. Juni 1926 in Klognfuat; † 17. Oktoba 1973 in Rom) woa a östareichische Schriftstölarin. Sie güt ois ana vau de bedeitandstn deitschsproching Lyrikarinnen und Prosaschriftstölarinnen vaum 20. Joahundat.
Seit 1977 gibts ia za Ehrn in "Ingeborg-Bachmann-Preis", dea wos jeds Joa aufm Klognfuata Literatuawettbeweab valiehn wiad. Ea güt ois ana vau de wichtigstn Literatuapreise im deitschsproching Raum.
Lem.
De Bachmann hod ia Kindheit und Jugend in Karntn vabrocht. Vau 1945 bis 1950 hods daun Philosophie, Psychologie, Germanistik und Rechtswissenschaften aun de Universitätn Innsbruck, Graz und Wean studiat. Ia Doktaorwat hods iwan Martin Heidegger gschriem und sie kritisch mit eam auseinaundagsetzt. In iara Studienzeid hods aa in Paul Celan und de Ilse Aichinger kennen gleant. Mitn Celan hod sie a längare Liabschoft vabundn.
Noch iam Studium hod de Bachmann ois Texterin und Heaspü-Autorin fian Radiosenda vau de Alliatn "Rot-Weiss-Rot" gorwat. Do hods aa in Hans Weigel kennen gleant, dea wos sie gfeadat hod. 1953 is de Bachmann zan easchnt Moi ba ana Dogung vau da legendean Gruppe 47 auftretn und hod aus iam Weak vuaglesn. Za dea Gruppm haum u. a. aa de Ilse Aichinger, da Paul Celan, da Heinrich Böll, da Peter Handke, da Erich Kästner, da Hans Magnus Enzensberger und da Martin Walser gheat.
1953 is de Bachmann noch Italien zong, wo sie aa an großn Teu vau iam weidan Lem vabrocht hod. 1956 is sie Dramaturgin beim Bayerischen Fernsehn wuan. 1958 is sie in Max Frisch begegnet und is zu eam noch Zürich zong. De Trennung 1962 vau eam woa a diafa Einschnitt fia ia Lem, vau dem sa sie nimma richtig dahoit hod. Sie woa danoch efta kraunk und is schwaa tabletten- und oikohoiobhängig wuan.
Aun de Foign (Entzugseascheinungen) vau iara schwaan Tablettnsucht is aa noch am Braundunfoi (duach Tschick-Paffn im Bett) gstuam, weu de Ärtze nix davau gwusst haum.
Paulinische Briafe

De Paulinischn Briafe oda Paulusbriafe san a Sammlung vo viazehn Briafn, de an Nama Paulus ois Verfassa ogebm oda in Verbindung mit Paulus bracht werdn. Diese Briafe san a Bstandteil vom Neia Testament in da Bibel.
Inhoit.
Zu de Paulinischn Briafe ghern:
Güllandar Ekkelsturtzo

Ditzan gaschrift ist khent gaschraibet naach dar gaboone vom-me Luca Panieri.
Dar Güllane Ekkelsturtzo ("gojdane Stoihsporn") ist an khlòaz sèchle ba-da leebet schiar anlòan in Komàun von Sleeghe. In "latàin" und dar zunga von de viigar-bizzare ditzan sèchle ist ganaamet "Salamandra atra" ssp. "aurorae". Z ist an ekkelsturtzo sobìa dar sain neganorste vraünt dar Sbartze Ekkelsturtzo ba ist ganaamet "Salamandra atra" in latàin. 
Ba leebet diisar?
Dar Güllane Ekkelsturtzo leebet in in bèldarn un biisen vom-me Ekken-Balle (Bosco del Dosso) un in alle de taaldar afan nòrt vomm Èschen-Taale (Val d' Assa) höövanten aan at-te baita Postesina und riivanten in-z Rèndola-Taal (Renzòla) schüschen 1000 un 1600 mèttarn òbarn me meere.
Bia iss-ar galuughet aan?
Ar ist garüstet sbartz met gheelen plètzen fan rukken un zöbarst me khòpfe.
Bia leebet diisar?
Ar hat nèt manghel von laaben vor de sain khindar, ba büürtent lèntikh; ar machet khòone öölen.
Vraünte.
Dar Bindate Ekkelsturtzo is nèt an vraünt asò nagan sobìa dar Sbartze Ekkelsturtzo.
De viigar-bizzare straitent. Saint-ta dèrdar, ba kloobent,
az dar Güllande Ekkelsturtzo sèa an untar-nuija vom-me Sbartzen Ekkelsturtzen,
und se naamant-en "Salamandra atra" ssp. "aurorae". Und andare kloobent,
az-ar sèa an andara nuija sèlbort, und se naament-en "Salamandra aurorae".
Fan Pasùbien leebet de untar-nuija
"Salamandra atra" ssp. "pasubiensis". Diisa ist nèt galàich sobìa "Salamandra aurorae",
se ist an andara untar-nuija, un de gheelen plètzen saint khlòan und mintzikh.
Bia is-ar ganaamet?
S böörtle "ekkelsturtzo" is ganützet nèt anlòan in de Siban Komàüne,
badar ka Lusèarn òch und in de 13 Komàüne òch. An "ekkel" ist an khloandar pergh und dar "sturtzo" ist an dinkh ba ist gamachet vomme aisen ba man-sich nützan zo hekken eppasen.
S ist ooch premarant bizzanten atz-s baip vom-men viigar-bizzare Trevisan ba hat gadecket auf-an Güllanden Ekkelsturtzo ist ganaamet "Aurora".
Im-me gaschràibach.
Im-me summar 2011 ist-a gabeest an pènta ganaamet Gabìn "Tönle Bintarn" ba an schòan ganaamet "Prèchtet dar Güllane Ekkelsturtzo" hat gasnappet an draiten gabìn. De schòan ist gschraibet-in in dar hòam-zunga von Siban Komàün vom-me Dottoàr Remigius Geiser.